En daar was twee
N� al die opskuddings en onvoorspelbaarheid is vastigheid eindelik weer herstel in die sokkerw�reld. Nie Korea, Turkye of Senegal nie, maar die twee mees suksesvolle spanne in W�reldbeker-geskiedenis gaan dit uitspook om die titel w�reldkampioene. Brasili� het reeds vier maal, en Duitsland drie maal, die beker verower.
Die eindstryd beloof om fassinerend te wees. Brasili� se flambojante aanvallende spel behoort n skerp kontras te vorm met die Duitsers se goed-georganiseerde verdediging.
Duitsland se oorwinning van 1-0 teen Korea was hul derde 1-0-uitslag in n ry. Hulle sterkpunt is duidelik verdediging. Wat die Duitse aanval betref, word daar hewig op Michael Ballack gesteun. Ballack, wat die wendoel teen Korea aangeteken het, gaan egter die eindstryd mis weens die twee geel kaarte wat hy ontvang het.
Brasili� se oorwinning teen Turkye was een van die mees aanskoulike wedstryde van die toernooi. Hoewel di� samba-konings net een doel kon aanteken, het hulle talryke kanse geskep voor die Turkse doelhok. Die vraag is egter of Ronaldo, Rivaldo en Ronaldinho skerp genoeg gaan wees om die Duitse verdediging te laat les ops�.
Die druk in n W�reldbeker-eindstryd is so groot as wat dit kom. Vier jaar gelede het n sterk Brasiliaanse span gevou teen die Franse. Ronaldo en kie sal graag wil regmaak wat in Parys verkeerd gegaan het. Hoewel die spelers van beide spanne op die hoogste vlak klubsokker speel, is dit tog anders om vir jou land uit te draf. Hier gaan dit nie om geld nie, maar trots.
Amper n maand n� die afskop tussen Frankryk en Senegal staan ons op die vooraand van die W�reldbeker-finaal. Daar is nie n bigger stage in sport nie. Vir twee ure gaan miljoene mense reg rondom die aarde kyk hoe twee-en-twintig spelers op n stuk gras in Japan agter n bal aanhardloop. Its beautiful!